Claude Berri
Claude Berri (õieti Claude Berel Langmann; 1. juuli 1934 Pariis – 12. jaanuar 2009 Pariis) oli juudi päritolu Prantsusmaa filmirežissöör, filminäitleja, filmiprodutsent ja stsenarist. Berri oli üks Prantsusmaa mitmekülgsemaid ja menukamaid filmirežissööre ja -produtsente. Tema mõju Prantsuse filmitööstusele oli nii suur, et teda on nimetatud prantsuse kino ristiisaks, keisriks, tugisambaks ja perekonnapeaks.